《抵楚门即船主戴廷芳廷玉家也 其二》
元代·李士瞻

船泊江潮是异乡，戴郎家住楚门傍。寄来青柿犹存蒂，摘得黄柑尽带霜。

竹坞人家茅屋小，石矶渔艇钓丝长。可怜扰扰风尘际，谁识桃源有洞房。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。